Ските са предпочитани пред сноуборда
Днес попаднах на едно интересно проучване публикувано в The Telegraph на тема кое е по-предпочитано през зимата: карането на ски или сноуборд. От край време се води "война" между почитателите на двата зимни спорта и тъй като аз никога не съм се качвал на сноуборд, ми бе интересно да прочета какви са резултатите и защо скиорите изпитват по-голямо удоволствие от спорта, отколкото сноубордистите.
Проучването е направено сред 279 гости на няколко ски курорта в Южна Корея, като повечето от тях са останали по повече от 4 дни в курорт и са редовно практикуващи двата зимни спорта. От запитаните 15% са почитатели и на двата спорта и практикуват редовно както единия, така и другия спорт. Именно тяхното мнение е било от основно значение за проучването, тъй като повечето от тях са отбелязали, че изпитват по-голямо удоволствие карайки ски. Освен това усещането за екстремност при карането на ски е далеч по-осезаемо и това също оказва роля според провелите проучването.
Приеха мерки, които да намалят шума от прелитащите самолети над Бургас
Една добра новина идва от Бургас преди началото на летния сезон. След три години дискусии и усилия на представители на СДС, най-после бяха приети конкретни мерки, които да намалят шума от прелитащите самолети над град Бургас. В продължение на години живеещите в Сарафово и комплексите Славейков, Изгрев, Зорница и Лазур бяха подложени на шумово замърсяване от кацащите и излитащи самолети, като особено силни стойности на шума бяха измерени в квартал Сарафово.
Бургаският централен плаж остава безплатен
Една добра новина идва от Бургас. Общината поема стопанисването на централния плаж в Бургас, като по този начин хората и тази година ще могат да го ползват безплатно. Това включва използването на чадъри и шезлонги, а тази година те ще бъдат изцяло подменени с нови. Очаква се на плажа да бъдат разположени около 150 шезлонга и над 200 чадъра, а пред хотел Приморец още 50 чадъра.
От Община Бургас съобщават и за започващ ремонт на съществуващата сграда на Централния плаж, в която ще бъдат разположени санитарни възли към плажа и лекарски кабинет. До лятото ще бъде изградено и едно спортно игрище, с капацитет около 500 седящи места за зрители. Там ще може да се играе плажен футбол, волейбол и тенис. Освен това на Централния плаж тази година ще има две детски пързалки и фитнес кът.
Промени през тази година не се очаква да има и за други плажове по Черноморието като Царево, Созопол, Приморско, Несебър и Поморие, където са сключени концесии с продължителност от 10-15 години. Очаква се там където няма концесионери да бъдат отдадени до 150 метра от плажните ивици на хотелиери, като те ще могат да предлагат места на своите туристи на плажа пред хотела.
Приеха мерки, които да намалят шума от прелитащите...